[{"text_idx": "#000003", "text": "Kolmapa\u0308eval jo\u0303ustuva reformi ja\u0308rel ja\u0308tkab 92 protsenti apteekidest to\u0308o\u0308d"}, {"text_idx": "#000004", "text": "Kui kolmapa\u0308eval, 1. aprillil, jo\u0303ustub apteegireform, siis see ravimite ka\u0308ttesaadavust ma\u0308rgatavalt ei va\u0308henda ning u\u0308kski piirkond ilma apteegita ei ja\u0308a\u0308, kinnitavad ravimiamet ja Eesti Apteekide U\u0308hendus (EAU\u0308)."}, {"text_idx": "#000005", "text": "\"Apteegiteenus ja\u0308tkub ja ravimite ka\u0308ttesaadavus u\u0308le Eesti on tagatud, sellega muret ei ole,\" u\u0308tles ravimiameti pressiesindaja Kristi Sarap teisipa\u0308eval ERR-ile"}, {"text_idx": "#000006", "text": "\"Mul on hea meel to\u0303deda, et selliseid piirkondasid ei ole, kus u\u0308ldse apteegiteenus ka\u0308ttesaadav ei oleks. Praegu saab o\u0308elda, et ko\u0303ik kriitilised piirkonnad, mida on viimaste kuude jooksul u\u0308les loetletud, need ta\u0308na on o\u0303nneks saanud lahenduse ja inimesed saavad harjumuspa\u0308rastest kohtadest ravimid ka\u0308tte,\" u\u0308tles EAU\u0308 juhatuse liige Timo Danilov kolmapa\u0308eval Vikerraadio saates \"Uudis+\"."}, {"text_idx": "#000007", "text": "Ravimiameti peadirektor Kristin Raudsepp u\u0308tles hommikul ERR-ile, et kolmapa\u0308eval ja\u0308tkab va\u0308hemalt 456 apteeki, aga mo\u0303ned taotlused apteegiomandi u\u0308mbervormistamiseks on veel to\u0308o\u0308s, ehk viimane seis selgub hommikuks. \"Meie spetsialistid tegelevad, et saaks selle numbri veel suuremaks,\" lisas ka Sarap, kes lubas, et ravimiamet avaldab peagi ka ta\u0308psed numbrid."}, {"text_idx": "#000008", "text": "To\u0308o\u0308d ja\u0308tkab 92 protsenti apteekidest"}, {"text_idx": "#000009", "text": "Suurem osa apteeke ja\u0308tkab senistes kohtades to\u0308o\u0308d. Ravimiameti teisipa\u0308evao\u0303htuste andmete kohaselt ja\u0308tkavad tegutsemist 468 apteeki ehk 92 protsenti selle aasta alguses tegutsenud apteekidest."}, {"text_idx": "#000010", "text": "No\u0303uetele mittevastavaid apteeke on 14 ehk 3 protsenti ning oma sulgemisest on teatanud 24 apteeki ehk 5 protsenti apteekidest, menetluses on veel viis taotlust."}, {"text_idx": "#000013", "text": "Ravimite hulgimu\u0308u\u0308gifirmadega seostatud ja reformi vastu olnud apteekide u\u0308henduse juht Danilov kinnitas usutluses Mirko Ojakivile, et tema hinnangul ei saavutata reformiga, millega lahutati hulgi- ja jaemu\u0308u\u0308gi tasand, riigi seatud eesma\u0308rke nagu hindada alanemine vo\u0303i sortimendi laienemine."}, {"text_idx": "#000014", "text": "\"Ko\u0303ik need ootused, mis reformile pandi, ei ta\u0308itu. Sortiment so\u0303ltub Eesti riigist endast ja sellest, kuidas ravimitootjad na\u0308evad meie turgu atraktiivsena vo\u0303i mitte ja kui palju nad on no\u0303us Eesti turgu varustama uute innovatiivsete ravimitega, milline on meie maksejo\u0303ud riigis tervikuna,\" ra\u0308a\u0308kis Danilov. Hindade osas aga vo\u0303ib eeldada, et proviisorapteekide kulubaas la\u0308heb ko\u0303rgemaks ning pikemas perspektiivis hakkavad ravimihinnad kasvama kiiremas tempos kui u\u0308ldine inflatsioon, usub ta."}, {"text_idx": "#000015", "text": "Ravimiameti peadirektor temaga ei no\u0303ustu: \"Apteegiku\u0308lastajana vo\u0303ime nu\u0308u\u0308d olla hoopis kindlamad, et meile ravimeid soovitades la\u0308htub proviisor parimast meditsiinilisest teadmisest, mitte hulgimu\u0308u\u0308jast omaniku mu\u0308u\u0308gisurvest,\" u\u0308tles Raudsepp."}, {"text_idx": "#000016", "text": "Kriis teeb apteekrite elu raskemaks"}, {"text_idx": "#000017", "text": "Danilov ra\u0308a\u0308kis ka, et nii nagu toidukauplustes ka\u0308is ka apteekides enne kriisi ma\u0308rtsis u\u0308le \"meeletu ostulaine\". Seeto\u0303ttu vo\u0303ib eeldada, et uues majanduskeskkonnas, kus inimestel on kapid ravimeid ta\u0308is, tarbijakindlus no\u0303rk ja valitseb ebasoodne konjuktuur, vo\u0303ib apteekritel toimetulek keeruliseks minna. \"Selles valguses on uued omanikud suured sangarid,\" ma\u0308rkis ta."}, {"text_idx": "#000018", "text": "Omanikku vahetanud apteekide hinnast ei taha aga ra\u0308a\u0308kida ei Raudsepp ega ka Danilov. Viimane toob ainult va\u0308lja, et Valga haigla jaeapteegi alghind enampakkumisel oli veebruari algul 400 000 eurot, kuid pole teada, kas see selle hinnaga ka omandati."}, {"text_idx": "#000019", "text": "Ku\u0308ll aga on teada, et suur osa uusi omanikke vo\u0303ttis u\u0308le hulgimu\u0308u\u0308jale kuuluva kaubama\u0308rgi ehk so\u0303lmis frantsiisilepingu. \"Frantsiisilepingute so\u0303lmimine tehingupoolte vahel on vabatahtlik kokkulepe. Samuti saavad pooled seda ka vabatahtlikult lo\u0303petada. Kas see frantsiisileping tekitab valitsevat mo\u0303ju, seda apteekide puhul hindab konkurentsiamet. Ja ko\u0303igil apteekidel, kes homme ja\u0308tkavad, seda valitsevat mo\u0303ju hulgimu\u0308u\u0308ja poolt tuvastatud ei ole,\" ra\u0308a\u0308kis Raudsepp."}, {"text_idx": "#000020", "text": "Proviisorite koja esimees Karin Alamaa-Aas ei usu, et hulgimu\u0308u\u0308jate mo\u0303ju va\u0308rskete apteegiomanike u\u0308le frantsiisilepingutes peituks: \"Pigem on sidunud mingid muud lepingud. Aga mitte frantsiisilepingud. Sellest punktist siit nu\u0308u\u0308d hakkab va\u0308ga suur to\u0308o\u0308 selle nimel, et need proviisorid oleksid pa\u0308riselt so\u0303ltumatud.\""}, {"text_idx": "#000021", "text": "1. aprillil 2020 lo\u0303ppeb u\u0308leminekuperiood apteegiteenuse osutamiseks proviisoromandino\u0303uetele mittevastavatel apteekidel, mille ja\u0308rel vo\u0303ivad tegutseda apteegid, mille enamusosalus kuulub proviisorile, kes vo\u0303ib olla seotud kuni nelja apteegiga (u\u0308le 4000 elanikuga linnas) ning peab u\u0308hes neist ka juhatajana to\u0308o\u0308tama."}, {"text_idx": "#000022", "text": "Samuti hakkab kehtima vertikaalse integratsiooni keeld, mis ta\u0308hendab, et u\u0308ldapteegi tegevuse u\u0308le puudub valitsev mo\u0303ju ravimite hulgimu\u0308u\u0308jal, tootjal vo\u0303i tervishoiuteenuse osutajal."}, {"text_idx": "#000023", "text": "Lisaks jo\u0303ustub haruapteekide piirang suurtes linnades, ehk et u\u0308ldapteegil ei saa olla haruapteeke linnades, kus on u\u0308le 4000 elaniku."}, {"text_idx": "#000024", "text": "Muudatuste eesma\u0308rk on tugevdada proviisori rolli tervishoiusu\u0308steemis, tagada apteegiteenuse erialane areng ja va\u0308hendada a\u0308rihuvide mo\u0303ju apteegiteenusele, ma\u0308rgib ravimiamet oma kodulehel."}, {"text_idx": "#000025", "text": "Apteegid kasvatasid viirusterohke aasta toel ka\u0308ivet"}, {"text_idx": "#000026", "text": "Ravimiamet: tarneraskused on pu\u0308sivalt sajal ravimil, tervist see ei ohusta"}, {"text_idx": "#000027", "text": "Ravimiamet ei toeta ka\u0308simu\u0308u\u0308giravimite mu\u0308u\u0308ki tanklapoodides"}, {"text_idx": "#000028", "text": "Huko Aaspo\u0303llu: oodatult ei lahendanud apteegireform midagi"}, {"text_idx": "#000029", "text": "Euroapteek riigi vastu no\u0303uet ei esita, teised veel kaaluvad"}, {"text_idx": "#000043", "text": "Tallinna lennujaam kavandab oma alale suurt arendust ja uut terminalihoonet"}, {"text_idx": "#000044", "text": "Terviseamet keelas mu\u0308rale viidates Tallinna kesklinnas majaehituse"}, {"text_idx": "#000048", "text": "Keskpankurid kritiseerivad valitsuse ja kommertspankade kokkulepet"}, {"text_idx": "#000052", "text": "Fu\u0308sioterapeut: jutt o\u0303igest ru\u0308hist on iganenud"}, {"text_idx": "#000060", "text": "Galerii: Disainio\u0308o\u0308 moeetendusel tutvustati kohalikku ro\u0303ivato\u0308o\u0308tsust"}, {"text_idx": "#000068", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]